கடந்த 14-ம் தேதி, டெல்லி ஜந்தர் மந்தர் பகுதியில், தேசியத் தென்னிந்திய நதிகள் இணைப்பு விவசாயிகள் சங்கம் சார்பில், அதன் தலைவர் அய்யாகண்ணு தலைமையில் விவசாயிகள் தொடர் போராட்டத்தைத் தொடங்கினர். இந்தப் போராட்டத்தில், பெரும் திரளான விவசாயிகள் கலந்துகொண்டுள்ளனர். காவிரி மேலாண்மை அமைப்பது, விவசாயிகள் வாங்கிய வங்கிக் கடன்களைத் தள்ளுபடிசெய்தல், நதிகள் இணைப்பு, வறட்சி நிவாரணம் உள்ளிட்ட பல்வேறு கோரிக்கைகளை முன்வைத்து, இந்தப் போராட்டம் நடந்துவருகிறது. இன்று 15-வது நாளாக போராட்டம் தொடரும் நிலையில், மத்திய இணையமைச்சர் பொன்.ராதாகிருஷ்ணன், 'போராட்டம் நடத்தவேண்டியது தமிழகத்திலா... டெல்லியிலா?' என்று ட்விட்டரில் கேள்வி எழுப்பியுள்ளார்.